V júni 2018 sa Miloš Říha stal trénerom českého národného tímu. So zväzom podpísal zmluvu na dva roky a jeho prvým asistentom sa stal Robert Reichel. Na MS 2019 mal Říha so svojím mužstvom na prvú medailu od roku 2012 blízko. Mužstvo predvádzalo dobrý hokej, prešlo cez štvrťfinále, avšak na Kanadu v semifinále nestačilo. Napriek tomu bola bronzová medaila blízko, v zápase o 3. miesto tím Rusmi prehrával, avšak Rusi predovšetkým vďaka výbornému výkonu brankára Andreja Vasilevského zvíťazili 3:2. V júni 2019 potom hokejový zväz oznámil s ročným predstihom, že Říhu vystrieda Filip Pešán. Říha tak mal viesť tím už len do šampionátu v roku 2020. Ten sa nakoniec kvôli pandémií covidu-19 neuskutočnil a Říha ako tréner reprezentácie v júni 2020 ukončil svoje pôsobenie.